Page:Lass o' Gowrie.pdf/5

 Then aft they a set, gallopin' gallopin', Arms and legs a' wallopin', wallopin', "Diel hae the last," quo' Duncan M'Callachan Laird o Tullyben, jo.

The wily Souter ran like wud, An' keepit close at Duncan's fud, Till in the glar, wi waefu thud, His golloping did end, jo, But a' the lave keept gallopin', gollopin', Arms and legs a' wallopin wallopin'; "Lye ye there," quo' Duncan M'Callachan, Laird o Tullyben, jo.

The Baxter niest, was at his tail; His whup he handled like a flail, An scour'd thro thick an thin like hail; Haith he cam' right far ben, jo. But Duncan he keept gallopin' gallopin', Arms an' legs a' wallopin' wallopin", “Diel hae the last, quo' Duncan M'Callathan Laird o Tullyben, jo.

But Hab the Miller he was ta'en, Wi' sic a wamblin' in the wame, An' bockin rainbows o'er his main, Nae langer could conten jo.